ତେଲିଙ୍ଗି ବାଜା
ତେଲିଙ୍ଗି ବାଜା (ବୀର ତେଲିଙ୍ଗି ବାଜା) ଓଡ଼ିଶାର ଏକ ପୁରାତନ ବାଜା । ଏହା ଆୱାରଗ୍ଲାସ ଭଳି ଦେଖାଯାଏ ଓ ବାଡ଼ି ସାହାଯ୍ୟରେ ବଜାଯାଇଥାଏ । ଜଗନ୍ନାଥ ମନ୍ଦିରରେ ଜଗନ୍ନାଥଙ୍କ ଆଗରେ ବାଳଭୋଗ ବଢ଼ା ହେଲା ବେଳେ ଆଜ୍ଞାମାଳ ଦେବା ସହିତ ଛତି, କାହାଳୀ, ଘଣ୍ଟ ଏବଂ ତେଲିଙ୍ଗି ବାଜା ବଜାହେବା ବିଧି ରହିଛି ।

ଜଣାଶୁଣା ମାଧ୍ୟମରେ

ଲୋକକଥା 
ଓଡ଼ିଆ ଲୋକକଥାରେ ତେଲିଙ୍ଗି ବାଜାର ଉଲ୍ଲେଖ ରହି ଲେଖାହୋଇଛି:
ମେଘ ବରଷିଲା ଟୁପୁରୁ ଟାପୁରୁ
କେସୁର ମାଇଲା ଗଜା
ସାରୁ ଗଛ ମୂଳେ ବେଙ୍ଗଟିଏ ବସି
ବଜାଏ ତେଲିଙ୍ଗି ବାଜା

ଚଳଚ୍ଚିତ୍ର 
୧୯୭୬ରେ ନିର୍ମିତ ଓଡ଼ିଆ ଚଳଚ୍ଚିତ୍ର ଶେଷ ଶ୍ରାବଣରେ "ମେଘ ବରଷିଲା ଟୁପୁରୁ ଟାପୁରୁ" ଗୀତରେ ତେଲିଙ୍ଗି ବାଜା ଉଲ୍ଲେଖ ଥିବା ଲୋକଗୀତର ପରିବର୍ତ୍ତିତ ରୂପ ସ୍ଥାନ ପାଇଥିଲା:
ମେଘ ବରଷିଲା ଟୁପୁରୁ ଟାପୁରୁ
କେସୁର ମାଇଲା ଗଜା
କେଉଁ ରାଇଜେ ରହିଲେ ମୋ ରଜା
ତେଲିଙ୍ଗି ବାଇଦ ବଜା

ଆଧାର 

ଓଡ଼ିଶାର ପାରମ୍ପାରିକ ବାଦ୍ୟଯନ୍ତ୍ର
ଜଗନ୍ନାଥ ମନ୍ଦିରରେ ବ୍ୟବହୃତ ବାଦ୍ୟଯନ୍ତ୍ର
୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ